— 238 — 



paierres et le clerc, et haismer bien et loiaulment si hault que 

 li paierres et li clers le puissent oir, et regarder les charrées de 

 bois d'une part d'autre. Item, il ne doit compter, ne giter, ne 

 estre près de la bourse. Item, il ne doit pranre ne faire pranre 

 loier. Et souloit avoir avec lui ung autre pour bien avisier et 

 garder, et ne doit estre acoustumier de mengier à la porte, et 

 se il a nulz entour soy que li nuise riens, il le doit dire et faire 

 départir, et s'il ne veult, il le doit dire au portier ou aux gaites. 

 Et ne doit avoir chairs mènent bois, ne ne doit recevoir denier de 

 sa main à paier. Item, puet bien hesmer le chair de ung gentil 

 homme ou de ung bourgeois du Vaulx n deniers ou ni plus. 



C'est l'office des gaites 



Il se doivent couchier li deux quant l'on est couchiez par la 

 Saulnerie, et les autres deux doivent aler par les barnes et par 

 les ouvrours et regarder que les ouvriers facent bien leur devoir. 

 Et quant se vient à la mienuit, il se doivent aler par les barnes 

 aval comme ceulx de devant, et de jours aussi comme de nuit, 

 ne ne doivent point avoir de mesgnie à la porte, ne femmes ne 

 enffans, ne faire mengier gens estranges, ne aler au moustier, 

 ne passer la porte se n'est par le congié du portier. Et ne doivent 

 riens demander ne estraire aux gens que ont rente en la Saul- 

 nerie, ne des manouvriers aussi, ne des moutiers, et doivent il, 

 ou li moutier, taillier le charbon au commandement du portier, 

 et estre si près du mesureur que l'on n'y puisse riens mefïaire, 

 et doivent garder le charbon par les ouvrours que on n'y face 

 forfait. Et doivent garder que li chanciz soit bien deliz. Et ne 

 doivent laissier la porte, ne ne doivent jouer en la Saulnerie 

 aux dez, ne laissier la porte pour acheter viandes pour eulx ne 

 pour autres. Et doivent tousjours entendre à garder leur porte, 

 ne ne doivent, especialment à la porte, de nuit ne de jours, jouer 

 à nulz jeuf à plus d'une chausne de vin, ne ne doivent ferir 

 manouvriers ne manouvrières de la Saulnerie, ne malicieuse- 

 ment ceux qui amènent le bois. 



C'est l'office du maistre fèvre. 



Il doit vendre le fer viez en sa bonne loiaulté par son serement, 

 au proffit des seigneurs. Item, il doit faire à ses fèvres comment 

 les chaudières soient bien ramandées en temps et à lieu qu'elles 



